FORÇA Evoking III Elektro-Scooter mit 25AH Lithium-Akku 48 V 500 W Straßenzulassung EEC 20km/h Topspeed in Schwarz | WAVERS24
FORÇA Evoking III Elektro-Scooter mit 25AH Lithium-Akku 48 V 500 W Straßenzulassung EEC 20km/h Topspeed in Schwarz
Artikelnummer EVOKING 3.0 EEC LITHIUM2
FORCA EVOKING 3.0 45 KM/H POWER SCOOTER E-Scooter
EVOKING 3.0 mit STRASSENZULASSUNG STVO UND ORIGINAL 25AH EXTRA GROSSEM LITHIUM AKKU
Motor: 500W - DC-Motor
Gewicht: ca. 39,25 kg ( Scooter 32 kg, Akku 7,25 kg )
Akku: 25A Lithium-Akku
1x Evoking 3.7 - 20 km/h - Straßenzugelassen
1x Akkupack 48V -25 AH Lithium Só gaan dit met pa, dogter ná malaria-diagnose | Maroela Media
Só gaan dit met pa, dogter ná malaria-diagnose
Elmien Fourie is steeds in die hoësorgeenheid (Foto: Facebook)
Elmien Fourie, die 20-jarige student wat om haar lewe in die hospitaal geveg het nadat sy tydens ŉ familiebesoek in Mpumalanga serebrale malaria opgedoen het, se toestand is steeds ernstig, maar meer bestendig.
Maroela Media het vroeër berig Manie en Natasja Fourie en hul dogter, Elmien, was oor die feestyd in Kriel in Mpumalanga om by hul seun, Jaco, te kuier toe Elmien op Oujaarsdag in die Evander-staatshospitaal opgeneem is. Haar gesondheidstoestand het teen ŉ vinnige pas agteruitbeweeg en mediese personeel het haar toestand as uiters kritiek beskryf.
Elmien se pa, Manie, is op Nuwejaarsdag ook met malaria gediagnoseer en in dieselfde hospitaal opgeneem. Die pa en dogter is aanvanklik per ambulans na die Trichard MediClinic- private hospitaal in Secunda oorgeplaas, maar is sedert Dinsdagaand in die Charlotte Maxeke-hospitaal.
Nadia Baker, ŉ familievriend, sê Elmien het verskeie rondes dialise ondergaan om haar “niere te verlig” van die druk wat die organe ervaar as gevolg van die malaria. Baker sê sy was teen Donderdagaand steeds aan ŉ asemhalingsmasjien gekoppel in die hoësorgeenheid en dat die malaria in haar bloedstroom steeds bo 30% is.
“Hoewel die dokters glo dat haar gesondheid só verbeter het dat sy self kan asemhaal, hou hulle haar in hierdie stadium steeds op die asemhalingsmasjien omdat haar organe steeds onder erge druk is. Sodra die dokters tevrede is met haar hart en niere, sal sy van die asemhalingsmasjien afgehaal word,” vertel sy.
Sy sê hoewel haar toestand steeds as kritiek beskryf word, maak sy elke dag vordering. “Sy is nie meer konstant onder sedasie nie en reageer deur haar kop te draai, haar oë oop te hou en haar kop te knik. Die dokters het aanvanklik gesê haar niere en lewer het skade gekry, maar dat die skade sal kan herstel omdat sy nog jonk is. Sy is steeds kritiek, maar nóú is daar meer hoop. Sy is sterk, sy moet eenvoudig hierdeur kom.
“Die familie het vir haar gesê dat baie mense vir haar omgee, bid en sterkte toewens en sy het ‘ja’ geknik. Hulle het vir haar gevra of hulle vir almal liefde en groete kan stuur van haar af, en sy het ‘ja’ geknik. Elmien stuur dus vir almal baie liefde en groete,” sê sy.
Volgens Baker het die dokters besluit om ŉ breinskandering uit te stel tot wanneer Elmien se gesondheid aansienlik verbeter het.
Jaco en Elmien (Foto: Facebook)
Volgens haar is Manie reeds uit die hospitaal ontslaan, maar moet hy steeds medikasie gebruik. “Hy is volgens die dokters heeltemal buite gevaar. Hy herstel vinnig en wil net graag hê sy dogter moet gesond word sodat sy kan huis toe gaan.”
Jaco Fourie, Elmien se broer, het vandeesweek ná sy suster se diagnose ŉ roerende inskrywing op sy Facebook-blad gemaak. “Sussie ek kort jou, asseblief. Jy kan dit nie aan my doen nie. Ek is lief vir jou,” het hy geskryf.
Baker sê die Fourie-gesin wil die honderde weldoeners bedank wat hulle finansieel ondersteun het én vir hulle gebid het. “Die gesin wil elke liewe weldoener bedank vir hul bydra om hul dogter se lewe te red. Manie het gevra ek moet mense asseblief in kennis stel dat hulle op die oomblik genoeg fondse beskikbaar het vir Miena [Elmien] se behandeling. Mense wat nog wil skenk moet asseblief vir eers net vasbyt – indien daar enige komplikasies opduik sal hulle laat weet as enige verdere fondse benodig word. Ons bid dat dit nie nodig sal wees nie.”
Finale dodetal nog onbevestig ná trein ontspoor
‘Matriekuitslae wys falende onderwysstelsel is in ŉ groef’
Sjoe dit is goeie nuus. Ek is bly vir die familie se part. Sterkte vir die pad voorentoe.
Vra net · 1 jaar gelede
MM lees net die paragraaf onder die foto van Elmien en Jaco. Is Manie nou ontslaan of nog nie?
Mooi meisie, byt vas!
Dankbaar vir jou
Will · 1 jaar gelede
Ons is saam met julle dankbaar vir Elmien en haar pa se vordering en weet ons dien ‘n Groot Geneesheer wat ons lewens in Sy hande hou. Baie sterkte!
Carmen · 1 jaar gelede
‘rondtes dialise’… nie ‘rondes’ soos hierbo geskryf…?
Dankie vir jou kommentaar! ‘Rondes’ is volgens die sesde uitgawe van die Handwoordeboek van die Afrikaanse Taal (HAT) die regte woordkeuse in dié konteks.
So dankbaar aan ons liewe Jesus vir die beterskap tot dusver. Ons hou aan bid vir Elmien se volkome genesing! Sterkte en liefde aan die familie.
Hoe hartseer word ek nou. Die broer wat so mooi boodskap skryf, ai. En hoe wonderbaarlik dat die mense soveel bydraes kon maak en die familie laat weet het dat dit genoeg was.
Wonderwerke gebeur nog!
Ek dink net dat haar foto’s nie elke keer so geplaas moet word nie. Ek sou nie daarvan gehou het as dit ek is nie. Gee ons eerder ‘n foto wanneer sy weer kan glimlag!
Elmien, you go, girl, go!